Period: Old Babylonian
Genre: Literary
Transliteration:
<SURFACE>
{ŋiš}eren ŋiš dil ŋiš sikil ki-sikil-e mu₂-am₃
{ŋiš}eren ŋiš sikil ša₃-tum₂ hur-saŋ-ŋa₂ buluŋ₃-ŋa₂
kur ha-šu-ur₂-ra ki-sikil-e mu₂-am₃
{ŋiš}eren pa-bi banšur₂-ra-kam
<unk> ba i₃ dug₃-ga i₃ {ŋiš}eren-na i₃ diŋir gal-gal-e-ne-ke₄
ur₂-be₂ ir diŋir-re-e-ne eš₃-ta de₂-a
{ŋiš}eren su diŋir-re-e-ne igi {d}utu-še₃ il₂-la
an dadag-ga ki dadag-ga
lugal-e niŋ₂-kid₃-kid₃-da-ni he₂-em-dadag-ge
inim hul-ŋal₂ eme hul-ŋal₂ bar-še₃ he₂-em-ta-gub
a-la₂ sig₅ {d}lama sig₅ he₂-em-da-su₈-su₈-ge-eš
ka-inim-ma {ŋiš}eren-na-kam
lal₃ šid-šid-da hur-saŋ-e tud-da kur ki sud₄-da...e₃-a
lal₃ eme <unk> <unk> ba imin imin-ba {ŋiš}eren ŋal₂ tuku
lugal-e niŋ₂-kid₃-kid₃-da-ni he₂-em-dadag-ge
inim hul-ŋal₂ eme hul-ŋal₂ bar-še₃ he₂-em-ta-gub
a-la₂ sig₅ {d}lama sig₅ he₂-em-da-su₈-su₈-ge-eš
ka-inim-ma lal₃-a-kam
i₃ ab₂ kug-ta tur₃-ta de₂-a sipad tur-ra...<unk> ta de₂-a
ŋiš im-sub₆ ŋiš im-sikil gi im sub₆ gi im-sikil
ŋiš im-sub₆ ŋiš im-sikil-la-gin₇ gi im-sub₆ gi im-sikil-la-gin₇
lugal-e niŋ₂-kid₃-kid₃-da-ni he₂-em-dadag-ge
inim hul-ŋal₂ eme hul-ŋal₂ bar-še₃ he₂-em-ta-gub
a-la₂ sig₅ {d}lama sig₅ he₂-em-da-su₈-su₈-ge-eš
ka-inim-ma i₃-nun
maš-maš-e-ne i₃ ga-bi amaš kug-ta na-mu-un-tum₂
i₃-bi nam-šub im-ma-an-šum₂-mu-uš
i₃-bi nam-išib gal-bi šu im-ma-ra-an-du₇-du₇
i₃-bi-ta šim-bi...{ŋiš}eren-bi-ta ha-šu-ur₂-ra
diŋir an-na diŋir mah...an-ki-a sikil-la...
...na diŋir ki-sikil-la-gin₇ an-ki-a ki-a sikil-la
...e niŋ₂-kid₃-kid₃-da-ni he₂-em-dadag-ge
...hul-ŋal₂ eme hul-ŋal₂ bar-še₃ he₂...
a-la₂ sig₅ {d}lama sig₅ he₂-em-da-su₈...
ka-inim-ma i₃-ŋiš šeš₄...
<SURFACE>
...e gig...e...
...buluŋ₃-ŋa₂...
...kug...
i₃ ga sikil...i₃...
šu numun šu im-ta-an...i₃-su₈-su₈-ge <unk>...
...sikil-la he₂-em-sikil-la...em-sub₆...
izi-gin₇ he₂-em-sikil-e šag₄ an-na-ta he₂-em-dadag-ge
inim hul-ŋal₂ bar-še₃ he₂-em-ta-gub
ka-inim-ma i₃ saŋ
i₃ barag-ga i₃ šar₂-ra i₃ pad₃ ab-sin₂-na buluŋ₃-ŋa₂
{d}en-ki mu-un-dim₂-dim₂-ma i₃-ŋiš e₂-e tud-da
i₃ ki-in-du sig₇-sig₇-ga
i₃ an im-sub₆ an im-sikil i₃ ki im-sub₆ ki im-sikil
i₃ an im-sub₆ an im-sikil-la-gin₇ i₃ ki im-sub₆
ki im-sikil-la-gin₇
lugal-e niŋ₂ <unk> <unk> da-ni he₂-em-dadag-ge
inim hul-ŋal₂ eme hul-ŋal₂ bar-še₃ he₂-em-ta-gub
a-la₂ sig₅ {d}lama sig₅ he₂-em-da-an-ge-eš
ka-inim-ma i₃-ŋiš barag
tug₂ da-na mu-un-tuku₅ en-zi-an-na mu-un-tuku₅
gu suh₃-bi si bi₂-in-sa₂ lu₂ ul-maš₂ e₃ šu bi₂-in-ŋar
tu₆-tu₆ {d}en-ki-ke₄ lugal-e niŋ₂ <unk> <unk> da-ni
he₂-em-dadag-ge inim hul-ŋal₂ eme hul-ŋal₂
bar-še₃ he₂-em-ta-gub a-la₂ sig₅ {d}lama sig₅
he₂-em-da-su₈-su₈{šu}ge-eš
ka-inim-ma tug₂-a-am₃
an bar₃-ra i-im-ŋen ki-a nam-išib-ba i-im-ŋen
rig₂...rig₂-a tug₂-še₃ alan i-im-ŋen
gada nun kug kar-a-ta de₆-a
dub-saŋ šu bar-ra diŋir-re-e-ne-ke₄
kaš a-du₁₁-a he₂-em-ma-an-kur₉
a na-de₅-ga...ke₄ a-gub₂-ba {d}nin-girimₓ...sud-ra₂-ke₄
lugal-e niŋ₂...he₂-sikil he₂-dadag
eme hul-ŋal₂...še₃ he₂-em-ta-gub
ka-inim-ma gada mu₂-mu₂-am₃
<SURFACE>
im-gid₂-da {diš}i₃-li₂-i-din-nam...

Cuneiform:
<SURFACE>
𒄑𒂞𒄑𒀸𒄑𒂖𒆠𒂖𒂊𒊬𒀀𒀭
𒄑𒂞𒄑𒂖𒊮𒁺𒄯𒊕𒂷𒉽𒉽𒂷
𒆳𒄩𒋗𒌫𒊏𒆠𒂖𒂊𒊬𒀀𒀭
𒄑𒂞𒉺𒁉𒅃𒊏𒄰
<unk>𒁀𒉌𒄭𒂵𒉌𒄑𒂞𒈾𒉌𒀭𒃲𒃲𒂊𒉈𒆤
𒌫𒁉𒅕𒀭𒊑𒂊𒉈𒀊𒋫𒌤𒀀
𒄑𒂞𒋢𒀭𒊑𒂊𒉈𒅆𒀭𒌓𒂠𒅍𒆷
𒀭𒌓𒌓𒂵𒆠𒌓𒌓𒂵
𒈗𒂊𒃻𒀝𒀝𒁕𒉌𒃶𒅎𒌓𒌓𒄀
𒅗𒅆𒌨𒅅𒅴𒅆𒌨𒅅𒁇𒂠𒃶𒅎𒋫𒁺
𒀀𒇲𒅆𒂟𒀭𒇴𒅆𒂟𒃶𒅎𒁕𒁻𒁻𒄀𒌍
𒅗𒅗𒈠𒄑𒂞𒈾𒄰
𒋭𒋃𒋃𒁕𒄯𒊕𒂊𒌅𒁕𒆳𒆠𒁍𒁕...𒌓𒁺𒀀
𒋭𒅴<unk><unk>𒁀𒅓𒅓𒁀𒄑𒂞𒅅𒌇
𒈗𒂊𒃻𒀝𒀝𒁕𒉌𒃶𒅎𒌓𒌓𒄀
𒅗𒅆𒌨𒅅𒅴𒅆𒌨𒅅𒁇𒂠𒃶𒅎𒋫𒁺
𒀀𒇲𒅆𒂟𒀭𒇴𒅆𒂟𒃶𒅎𒁕𒁻𒁻𒄀𒌍
𒅗𒅗𒈠𒋭𒀀𒄰
𒉌𒀖𒆬𒋫𒉣𒇬𒋫𒌤𒀀𒉺𒇻𒌉𒊏...<unk>𒋫𒌤𒀀
𒄑𒅎𒋳𒄑𒅎𒂖𒄀𒅎𒋳𒄀𒅎𒂖
𒄑𒅎𒋳𒄑𒅎𒂖𒆷𒁶𒄀𒅎𒋳𒄀𒅎𒂖𒆷𒁶
𒈗𒂊𒃻𒀝𒀝𒁕𒉌𒃶𒅎𒌓𒌓𒄀
𒅗𒅆𒌨𒅅𒅴𒅆𒌨𒅅𒁇𒂠𒃶𒅎𒋫𒁺
𒀀𒇲𒅆𒂟𒀭𒇴𒅆𒂟𒃶𒅎𒁕𒁻𒁻𒄀𒌍
𒅗𒅗𒈠𒉌𒉣
𒈦𒈦𒂊𒉈𒉌𒂵𒁉𒁦𒆬𒋫𒈾𒈬𒌧𒁺
𒉌𒁉𒉆𒊒𒅎𒈠𒀭𒋧𒈬𒍑
𒉌𒁉𒉆𒈨𒃲𒁉𒋗𒅎𒈠𒊏𒀭𒌌𒌌
𒉌𒁉𒋫𒋆𒁉...𒄑𒂞𒁉𒋫𒄩𒋗𒌫𒊏
𒀭𒀭𒈾𒀭𒈤...𒀭𒆠𒀀𒂖𒆷...
...𒈾𒀭𒆠𒂖𒆷𒁶𒀭𒆠𒀀𒆠𒀀𒂖𒆷
...𒂊𒃻𒀝𒀝𒁕𒉌𒃶𒅎𒌓𒌓𒄀
...𒅆𒌨𒅅𒅴𒅆𒌨𒅅𒁇𒂠𒃶...
𒀀𒇲𒅆𒂟𒀭𒇴𒅆𒂟𒃶𒅎𒁕𒁻...
𒅗𒅗𒈠𒉌𒄑𒂞...
<SURFACE>
...𒂊𒍼...𒂊...
...𒉽𒉽𒂷...
...𒆬...
𒉌𒂵𒂖...𒉌...
𒋗𒆰𒋗𒅎𒋫𒀭...𒉌𒁻𒁻𒄀<unk>...
...𒂖𒆷𒃶𒅎𒂖𒆷...𒅎𒋳...
𒉈𒁶𒃶𒅎𒂖𒂊𒊮𒀭𒈾𒋫𒃶𒅎𒌓𒌓𒄀
𒅗𒅆𒌨𒅅𒁇𒂠𒃶𒅎𒋫𒁺
𒅗𒅗𒈠𒉌𒊕
𒉌𒁈𒂵𒉌𒊹𒊏𒉌𒅆𒊒𒀊𒉆𒈾𒉽𒉽𒂷
𒀭𒂗𒆠𒈬𒌧𒁶𒁶𒈠𒉌𒄑𒂍𒂊𒌅𒁕
𒉌𒆠𒅔𒁺𒅊𒅊𒂵
𒉌𒀭𒅎𒋳𒀭𒅎𒂖𒉌𒆠𒅎𒋳𒆠𒅎𒂖
𒉌𒀭𒅎𒋳𒀭𒅎𒂖𒆷𒁶𒉌𒆠𒅎𒋳
𒆠𒅎𒂖𒆷𒁶
𒈗𒂊𒃻<unk><unk>𒁕𒉌𒃶𒅎𒌓𒌓𒄀
𒅗𒅆𒌨𒅅𒅴𒅆𒌨𒅅𒁇𒂠𒃶𒅎𒋫𒁺
𒀀𒇲𒅆𒂟𒀭𒇴𒅆𒂟𒃶𒅎𒁕𒀭𒄀𒌍
𒅗𒅗𒈠𒉌𒄑𒁈
𒌆𒁕𒈾𒈬𒌧𒋳𒂗𒍣𒀭𒈾𒈬𒌧𒋳
𒄖𒄗𒁉𒋛𒉈𒅔𒁲𒇽𒌌𒈧𒌓𒁺𒋗𒉈𒅔𒃻
𒅲𒅲𒀭𒂗𒆠𒆤𒈗𒂊𒃻<unk><unk>𒁕𒉌
𒃶𒅎𒌓𒌓𒄀𒅗𒅆𒌨𒅅𒅴𒅆𒌨𒅅
𒁇𒂠𒃶𒅎𒋫𒁺𒀀𒇲𒅆𒂟𒀭𒇴𒅆𒂟
𒃶𒅎𒁕𒁻𒁻𒋗𒄀𒌍
𒅗𒅗𒈠𒌆𒀀𒀀𒀭
𒀭𒁖𒊏𒄿𒅎𒁺𒆠𒀀𒉆𒈨𒁀𒄿𒅎𒁺
𒍮...𒍮𒀀𒌆𒂠𒀩𒄿𒅎𒁺
𒃰𒉣𒆬𒋼𒀀𒀀𒋫𒁺𒀀
𒁾𒊕𒋗𒁇𒊏𒀭𒊑𒂊𒉈𒆤
𒁉𒀀𒅗𒀀𒃶𒅎𒈠𒀭𒆭
𒀀𒈾𒊑𒂵...𒆤𒀀𒇷𒁀𒀭𒎏𒈲𒄩𒁺𒀀...𒋤𒁺𒆤
𒈗𒂊𒃻...𒃶𒂖𒃶𒌓𒌓
𒅴𒅆𒌨𒅅...𒂠𒃶𒅎𒋫𒁺
𒅗𒅗𒈠𒃰𒊬𒊬𒀀𒀭
<SURFACE>
𒅎𒁍𒁕𒁹𒉌𒉌𒄿𒁷𒉆...